**עדכון לו"ז שלבי אליפות הארץ לבוגרים 2017-18**

לאור בקשת מספר מועדונים שסיימו את בתי השש-עשרית שלהם ליצור לשחקניהם הצעירים רצף תחרותי, ועדת התחרויות מאשרת פתיחת בתי שמינית גמר לאחר פסח למועדונים המעוניינים בכך.

יודגש כי אישור זה ניתן **לשלב שמינית הגמר בלבד** ולא תקף לשלב רבע הגמר.

לוח הזמנים לשלבי רבע הגמר ואילך (תזכורת להלן) מחייב ושינויים יתקבלו במקרים חריגים בלבד.

**תזכורת**: זכאים לשחק בשמינית הגמר שחקנים בעלי מד-כושר 1700-2000 (נשים ונוער עד גיל 18, 1600-1900) ועולים מהשש-עשרית.

בכל בית יתקיימו 9 סיבובים בקצב 90 דקות + תוספת של 30 שניות למסע לשחקן. מפתח העלייה לרבע הגמר: 1 ל-4.

תזכורת ללוח הזמנים כולו לאחר העדכון:

**שמינית** (1700-2000 + עולים מהשלב הקודם): אפריל-נובמבר 2017

**רבע** (2000-2300 + עולים מהשלב הקודם): דצמבר 2017 – פברואר 2018

**חצי** (2300 ומעלה + עולים מהשלב הקודם; 4 מחוזות : צפון, מרכז, דרום, וסבב מרוכז [עד 3 שבועות]; ייתכן ויהיה בית נוסף בירושלים) : מרץ-יוני 2018

**גמר אליפות הארץ 2018** (32 משתתפים): ברבעון האחרון של 2018.

בברכה,

עודד רוס, יו"ר ועדת תחרויות